Supeluse tänav (Pärnu)

**Supeluse tänav** on tänav Pärnus Eeslinna ja Rannarajooni linnaosas.

Tänav asub rannarajoonis. Supeluse algab Esplanaadi ja Pühavaimu tänava ristumiskohas ning lõpeb ringristmikul, kus saab kokku Mere puiestee ja Ranna puiesteega. Tänav ristub veel Nikolai (paremalt), Karusselli (vasakult), Auli (vasakult), Roosi, Sääse (paremalt), A. H. Tammsaare puiestee ja Suvituse tänavaga. 

Tänapäeval on Supeluse endiselt peamine kesklinna ja supelranda ühendav tänav, kus suvehooajal liigub palju rahvast. Samuti asuvad tänaval mitmed söögikohad ja majutusasutused. Seetõttu on Supeluse tänavat nimetatud ka Pärnu suviseks peatänavaks.

Supeluse on ligikaudu 660 m pikkune. Tänaval tegutseb mitu hotelli, sh Villa Wesset. Läheduses asuvad Pärnu mudaravila ja Pärnu kuursaal. Tänava ääres asub ka Pärnu rannapark.

## Nimi
Supeluse (saksa keeles *Badestraße)* sai nime tänava lõpus asunud supelhoone järgi. Aastatel 1950–1989 kandis nime *Nõukogude tänav*.

## Ajalugu
Pikk sirge Supeluse tänav rajati algselt militaarvajadusi silmas pidades, kuna see viis linnast mereääse rannakaitsepatareini. Tänava militaarne tähtsus vähenes 1830. aastatel, kui tänava lõppu rannakaitsepatarei endisse hoonesse rajati kõrts, mis ehitati 1838. aastal ümber supelasutuseks.

1857. aastal rajati tänava piirkonda suvemõis, mille 1867. aastal omandas von Bööckede perekond. Seetõttu tuntakse hoonekompleksi Bööckenhofi suvemõisana.

Esialgu asusid tänava ääres heina- ja karjamaad, kuid 19. sajandi lõpus hakkas linn rannaäärseid heinamaatükke vahetama mujal asuvate maatükkide vastu, et rajada tänava piirkonda parke ja suvilarajoone. Rannapargi rajamist alustati 1889. aastal. Kuna tänava äärsetes hoonetes majutati suvitajaid, siis nõudis linnavalitsus uutelt majadelt arhitektuurilist ilu ja küllaldast mahukust. 1890. aastal ehitati tänava lõpus asunud supelhoone asemele kaasaegne vesi-mudaravila.

Esimene mudaravila hävines 1915. aastal, kui Saksa sõjalaevastik tulistas linna paarkümmend mürsku. Mudaravila hoone sai tõenäoliselt tabamuse ja süttis põlema. Ülejäänud Supeluse tänava hooned õnneks eriti kannatada ei saanud.

Aastatel 1926–1927 valmis hävinud mudaravila asemele praegune Pärnu mudaravila hoone.

Selleks, et jalakäijatel ja ratturitel oleks rohkem ruumi, suleti 2020. aasta suveks tänav autoliiklusele. Suvisel ajal plaanis linnavalitsus autoliiklust tänaval ka tulevikus piirata ning võeti kavva ehitada Supeluse tänava Esplanaadi ja Tammsaare puiestee vahele jääval lõigul üks autosõiduradu jalgrattateeks. Pärast seda muutuks tänavalõik ühesuunaliseks ja autoga oleks võimalik sõita üksnes kesklinnast ranna poole.

2025. aasta kevadel avati renoveeritud tänav. Rekonstrueerimine läks maksma ligi 2,3 miljonit eurot.

## Hoonestus
* Supeluse 1 – kultuurimälestiseks tunnistatud puitelamu, Villa Oliver
* Supeluse 17 – kultuurimälestiseks tunnistatud puitelamu
* Supeluse 21 – Supeluse tänava üks efektsemaid suvitusvillasid
* Supeluse 23 – Ammende villa suvepansion
* Supeluse 25 – Bööckenhofi suvemõisa peahoone
* Supeluse 26 – Villa Wesset

## Galerii

Fail:Elamu Pärnus, Supeluse 1 (2013).jpg|Supeluse 1
Fail:Karusselli Puhvet.jpg|Karusselli ja Supeluse nurk
Fail:Nikola tänava äär Pärnus.jpg|Nikolai ja Supeluse nurk
Fail:Supeluse 12, Pärnu.jpg|Supeluse 12
Fail:Supeluse 17, Pärnu.jpg|Supeluse 17
Fail:Supeluse 21, Pärnu.jpg|Supeluse 21
Fail:Supeluse 23-1, Pärnu.jpg|Supeluse 23-19. märts 2023
Fail:Supeluse 8, Pärnu.jpg|Supeluse 89. märts 2023
Fail:Supeluse tn 8, Pärnu.jpg|Supeluse tn 8
Fail:Supeluse 3, Pärnu.jpg|Supeluse 39. märts 2023
Fail:Supeluse 1, Oliveri maja, Pärnus.jpg|Supeluse 19. märts 2023
Fail:Supeluse tänav 2020 (3).jpg|Tänav enne renoveerimist juulis 2020
Fail:Supeluse tänav 2020 (2).jpg|Tänav enne renoveerimist juulis 2020
Fail:Supeluse tänav 2020 (1).jpg|Tänav enne renoveerimist juulis 2020
Fail:Supeluse tänav Pärnus, juuli 2025 (12).jpg|Juuli 2025
Fail:Supeluse tänav Pärnus, juuli 2025 (4).jpg|Juuli 2025
Fail:Supeluse tänav Pärnus, juuli 2025 (5).jpg|Juuli 2025
Fail:Supeluse tänav Pärnus, juuli 2025 (3).jpg|Juuli 2025
Fail:Supeluse tänav Pärnus, juuli 2025 (6).jpg|Juuli 2025
Fail:Supeluse tänav Pärnus, juuli 2025 (2).jpg|Juuli 2025


## Viited

## Välislingid
* "Mõlemad ilmasõjad üle elanud Supeluse" Pärnu Postimees, 19. aprill 2012